paragraph_text: Arhitektura Písaca iz kolonijalnog doba je sagrađena pod vodstvom kraljevog zamjenika Francisca de Toleda na ostacima zidova Inka indijanaca. Ovdje se može sudjelovati na misi na kečuanskom jeziku među domorodnim indijancima i varayocs ili oblasnim gradonačelnicima (alcaldes). Također se može vidjeti kako indijanci ratari uzgajaju različite žitarice na kosinama brda.